บาทเปิด 35.53/55 บาทต่อดอลล่าร์
เงินบาทเปิด 35.53/55 ตลาดจับตาตัวเลขจ้างงานนอกภาคเกษตร-เงินเฟ้อสหรัฐฯ
3 พ.ย. 2558

เงินบาทเปิด 35.53/55 ตลาดจับตาตัวเลขจ้างงานนอกภาคเกษตร-เงินเฟ้อสหรัฐฯ
นักบริหารเงิน เปิดเผยว่า เงินบาทเปิดตลาดเช้านี้ที่ระดับ 35.53/55 บาท/ดอลลาร์ แข็งค่าขึ้นจากช่วงเย็นวานนี้ที่ปิดตลาดที่ระดับ 35.60 บาท/ดอลลาร์
ทิศทางเงินบาทวันนี้คาดว่าจะยังแกว่งไม่มากนัก เพราะตลาดยังรอดูการประกาศตัวเลขเศรษฐกิจที่สำคัญของสหรัฐฯ ที่จะทยอยประกาศในสัปดาห์นี้ เช่น ตัวเลขการจ้างงานนอกภาคเกษตร, อัตราเงินเฟ้อ เป็นต้น ซึ่งตัวเลขเหล่านี้จะเป็นข้อมูลที่สำคัญในการที่ธนาคารกลางสหรัฐ(เฟด) จะใช้ประกอบการพิจารณาตัดสินใจว่าจะปรับขึ้นดอกเบี้ยนโยบายในรอบการประชุมเดือนธ.ค.หรือไม่
"ตลาดรอดูตัวเลขสำคัญของสหรัฐ ทั้งการจ้างงานนอกภาคเกษตร ตัวเลข CPI เพราะจะเป็นตัวชี้วัดว่าเฟดจะขึ้นดอกเบี้ยในการประชุมเดือนธ.ค.หรือไม่" นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 35.50-35.60 บาท/ดอลลาร์